
A V I Z
asupra  proiectului de Lege pentru modificarea art. 1 lit. c) din 
Ordonanţa Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice

In conformitate cu prevederile art. 95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, cu proiectul de Lege pentru modificarea art. 1 lit. c) din Ordonanţa Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice ( PL.x 123/ 12 martie 2008 ), Camera Deputaţilor fiind   Cameră decizională.

Potrivit prevederilor art. 61 din Regulamentul Camerei Deputaţilor, republicat, comisia a dezbătut proiectul de Lege menţionat  mai sus, în şedinţa din  09.07.2008.

Membrii comisiei  au examinat proiectul de Lege, expunerea de motive, avizul favorabil  al Consiliului Legislativ nr.1451/22.10.2007, precum şi punctul de vedere negativ al Guvernului.

In urma dezbaterilor, membrii Comisiei  pentru egalitatea de şanse pentru femei şi bărbaţi au avizat favorabil, cu unanimitate de voturi, proiectul de Lege.

